CELEX: 62014TN0448
Language: hr
Date: 2014-06-17 00:00:00
Title: Predmet T-448/14: Tužba podnesena 17. lipnja 2014. – Hitachi Metals protiv Komisije

25.8.2014   
            
            
               HR
            
            
               Službeni list Europske unije
            
            
               C 282/48
            
         Tužba podnesena 17. lipnja 2014. – Hitachi Metals protiv Komisije
   (Predmet T-448/14)
   2014/C 282/62
   Jezik postupka: engleski
   
      Stranke
   
   
      Tužitelj: Hitachi Metals Ltd (Tokyo, Japan) (zastupnici: P. Crowther i C. Drew, Solicitors)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku Komisije C(2014) 2139 od 2. travnja 2014. o postupku prema članku 101. UFEU-a i članku 53. EGP-a u predmetu AT.39610 – električni kablovi („Odluka”);
            
         
               —
            
            
               podredno, djelomično poništi Odluku i značajno smanji iznos novčane kazne koja je izrečena J-Power Systems i tužitelju; i
            
         
               —
            
            
               naloži Komisiji snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe četiri tužbena razloga.
   
               1.
            
            
               Prvi tužbeni razlog odnosi se na to da Odluku treba poništiti jer Komisija nije dokazala jedinstvenu, trajnu i složenu povredu koja uključuje sporazum između azijskih i europskih proizvođača o tome da ne ulaze na domaća tržišta druge strane i sporazum o raspodjeli projekata između europskih poduzeća unutar Europskog gospodarskog prostora (EGP).
            
         
               2.
            
            
               Drugi tužbeni razlog odnosi se na to da je Komisija počinila pogreške koje se tiču činjenica i prava u primjeni članka 101. UFEU-a, u mjeri u kojoj odlukom nije pravno dostatno dokazala sudjelovanje društva J-Power Systems Corporation tijekom cjelokupnog trajanja povrede.
            
         
               3.
            
            
               Treći tužbeni razlog odnosi se na to da je Komisija počinila pogreške koje se tiču prava i ocjene u izračunu kazne koja je izrečena društvu J-Power Systems Corporation jer ta kazna ne odražava težinu povrede i značajno ograničenu ulogu društva J-Power Systems Corporation tijekom znatnog trajanja povrede.
            
         
               4.
            
            
               Četvrti tužbeni razlog odnosi se na to da Odlukatreba biti poništena u cijelosti, s obzirom na to da se u odlučujućoj mjeri zasniva na dokazima koje je Komisija nezakonito pribavila tijekom pretrage službenih prostorija Nexansa. Ta pretraga je odlučujuća za Komisijine zaključke, a posebno za utvrđivanje jedinstvene i trajne prirode povrede, kao i ustanovljenja raspodjele projekata između europskih kompanija unutar Europskog gospodarskog prostora (EGP).